stanford-oval/wikipedia huggingface dataset:
Jetsun Pema
Varhainen elämä

Jetsun syntyi Thimphussa 4. kesäkuuta 1990. Hänen vanhempansa ovat nimeltään Dhondup Gyaltshen ja Sonam Choki, ja heillä on viisi lasta, joista Jetsun on toiseksi vanhin.
Ennen korkeakouluopintojaan Jetsun opiskeli Intiassa: ensin St. Joseph's Convent -koulussa Länsi-Bengalissa, josta hän valmistui vuonna 2000, ja sitten arvostetussa yksityiskoulussa The Lawrence School:ssa Himachal Pradeshissa, josta hän valmistui vuonna 2008. Tämän jälkeen Jetsun opiskeli Lontossa Regent's University London -yliopistossa psykologiaa, kansainvälisiä suhteita ja taidehistoriaa. Lontoossa asuessaan Jetsun kiinnostui museoista sekä taiteesta.
Äidinkielensä dzongkhan lisäksi Jetsun puhuu myös sujuvaa englantia ja hindiä.
Avioliitto ja lapset

Bhutanin kuningas Jigme ilmoitti maansa parlamentille aikovansa naida Jetsunin toukokuussa 2011. Hän ilmoitti myös, että häät tultaisiin pitämään saman vuoden aikana.
Jetsun ja Jigme vihittiin 13. lokakuuta 2011 Puna Dewachen Phodrang -palatsissa. Seremonian yhteydessä Jetsun sai tittelin Druk Gyaltsuen ("lohikäärmekuningatar"). Kuninkaalliset häät olivat Bhutanin yleisradioyhtiön (BBS) isoin projekti.
Bhutanin kuningasparin ensimmäinen lapsi, Jigme Namgyel Wangchuck, syntyi 5. helmikuuta 2016. Kruununprinssin syntymän kunniaksi Bhutanissa istutettiin 108 000 puuta, jotka buddhalaisuudessa edustavat mm. pitkää elämää.
Parin toinen poika, Jigme Ugyen Wangchuck, syntyi 19. maaliskuuta 2020 ja perheenlisäyksestä ilmoitettiin ensimmäisenä kuninkaan virallisella Instagram-tilillä.
Bhutanin kuningattarena

Miehensä noustua valtaan Jetsunista tuli maailman nuorin kuningatar vain 21-vuotiaana. Kuningattaren kiinnostuksenkohteita ovat taide, maalaaminen ja koripallo.
Jetsun on seurannut miestään useille valtiovierailuille kuten Intiaasn, Singaporeen ja Japaniin.
Galleria

Bhutanin kuningattaren käyttämä kruunu
Bhutanin kuningaspari ja heidän vanhin poikansa tapaavat Intian pääministerin Narendra Modin vuonna 2017.
Jetsun Pema vuonna 2011.
Aiheesta muualla

Kuningattaren Instagram-tili
Johann Friedrich Herbart

Johann Friedrich Herbart
Johann Friedrich Herbart (4. toukokuuta 1776, Oldenburg – 14. elokuuta 1841, Göttingen) oli saksalainen filosofi, psykologi ja ”tieteellisen pedagogiikan” perustaja.
Kasvatusfilosofia

Herbartin pyrkimyksenä oli luoda systemaattinen ja looginen kasvatustieteellinen oppirakennelma, joka rakentui etiikasta ja psykologiasta. Etiikan tehtävänä oli osoittaa päämäärät, johon kasvatuksen tulee pyrkiä ja psykologian tuli näyttää keinot, joiden avulla nämä päämäärät voitiin saavuttaa. Tästä huolimatta on tätä järjestelmää pidettävä spekulatiivisena sillä se muodostuu toisiinsa liittyvistä päätelmistä, jotka perustuvat hänen omiin filosofisiin näkemyksiinsä.
Oppi mielteiden omaksumisesta, havainnot muuttuvat ihmisen mielessä mielteiksi ja se miten mielteille käy riippuu siitä onko niille tarttumapintaa aiemmissa mielteissä jos on niin ne vahvistuvat ja säilyvät jos ei niin eivät pysy tajunnassa.
Oppi harrastuksesta ja siveellisestä luonteesta, mielteiden onnistunut yhteen liittyminen saa aikaan halun laajentaa miellejoukkoa→ Harrastus Herbartin mukaan.
Oppi kasvatuksen keinoista, koulun perusopetussuunnitelma oli laadittava siten, että se vahvistaa lapsen luontaisia harrastuksen alueita. Eli rakentui lapsipsykologisten lähtökohtien mukaan, ei yhteiskunnallisten tarpeiden mukaan.
Neljän vaiheen opetusteoria: niin sanottujen muodollisten asteiden järjestelmä, eli oikeaoppisen tunnin tai jakson rakenne:
asian kiireetön ja selkeä tarkastelu
assosiaatio eli mielteen yhdistäminen aiempiin mielteisiin
systeemin vaihe: mielteiden sukulaisuuden tarkastelu korvataan asioiden loogisten yhteyksien tarkastelulla
metodin vaihe: opittua sovelletaan uusiin ongelmiin
Sivistettävyys (Saks. Bildsamkeit)
Sivistettävyydellä tarkoitetaan kasvatustieteessä ihmisen alttiutta kasvatukselle ja yleisesti ihmisen sivistyskykyisyyttä. Herbartin oppi-isä J. F. Fichte oli käyttänyt käsitettä jo filosofiassa, mutta Herbart oli ensimmäinen, joka muodosti sivistettävyydestä pedagogisen käsitteen. Herbart kehitti käsitteen, koska 1800-luvun filosofian vallitseva vastakkainasettelu determinismin ja transendentiaalisen idealismin välillä ei Herbartin mielessä jättänyt riittävästi tilaa kasvatukselle. Sivistettävyys tarkoittaa Herbartin mukaan, että sivistysprosessi ei tapahdu itsestään ja että se edellyttää ulkopuolista apua eli pedagogista vaikuttamista.
Teoksia

Allgemeine Pädagogik (1806; uusi painos 1894)
Hauptpunkte der Metaphysik (1808)
Allgemeine praktische Philosophie (1808)
Lehrbuch Inc Einleitung in die Philosophie (1813; uusi painos 1883)
Lehrbuch der Psychologie (1816,; uusi painos 1887)
Psychologie als Wissenschaft (1824–1825)
Allgemeine Metaphysik (1828–1829)
Encyklopädie der Philosophie (2. painos, 1841)
Umriss padagogischer Voriesungen (2. painos, 1841)
Psychologische Untersuchungen (1839–1840)
Aiheesta muualla

Johann Friedrich Herbart (Arkistoitu – Internet Archive) People in Psychology (englanniksi)
Maher, Michael: Herbart and Herbartianism Catholic Encyclopedia.  1911. New York:  Robert Appleton Company. (englanniksi)
Julia jäi henkiin

| ”Julia jäi henkiin” Annika Eklund |
| --- | --- | --- |

Singlen tiedot
 Albumilta: Valonarkaa
 Julkaistu: 26. tammikuuta 2009
 Tyylilaji: pop, iskelmä
 Kesto: 03.35
 Levy-yhtiö: Helsinki Music Company
Annika Eklundin muut singlet
| ”Unien maailmassa” 2007 | ”Julia jäi henkiin” 2009 | ”Valonarkaa” 2009 |
Julia jäi henkiin on Annika Eklundin keväällä 2009 ilmestyneen Valonarkaa-albumin ensimmäinen single. Sävellyksen on tehnyt Kerkko Koskinen.
Judy Allen

Judy Allen on palkittu brittiläinen kirjailija. Hän syntyi Old Sarumissa, lähettä Stonehengeä. Allenin isä kuoli hänen ollessaan 4-vuotias, jonka jälkeen hän muutti äitinsä kanssa isovanhempiensa luo.  Ennen kokopäiväistä kirjailijauraa hän työskenteli kaupassa ja sihteerinä, myöhemmin kustannusalalla.
Judy Allen on kirjoittanut erityisesti lapsille ja nuorille. Hän on tunnettu kaunokirjallisuudesta, mutta hän kirjoittaa myös tietokirjoja.
Judy Allenin kirja Awaiting Developments palkittiin vuonna 1988 Whitbread Awardsin lastenkirjapalkinnolla. Palkinnon nimi muuttui vuonna 2006 Costa Book Awardsiksi.
Suomennetut teokset

Fantasiatieto: Keijuista lohikäärmeisiin, velhoista vampyyreihin (2005)
Yliluonnollista: Outoja ilmiöitä, uskomuksia ja tapahtumia (2006)
Aiheesta muualla

Kotisivut (Arkistoitu – Internet Archive) (englanniksi)
Vesa Sisättö: Fantasiatieto. Helsingin Sanomat 14.12.2006.
Jalkapallo kesäolympialaisissa 1964

| Jalkapallo kesäolympialaisissa 1964 |
| --- | --- |
Joukkueet:  14
Isäntämaa:   Japani
Ajankohta:  11. lokakuuta - 23. lokakuuta
 
Mitalistit
–  Kulta:   Unkari
–  Hopea:   Tšekkoslovakia
–  Pronssi:   Saksa
 
Maalintekijä:   Ferenc Bene (12)
  ← 1960 1968 →
Tokion olympialaisten jalkapalloturnaukseen selviytyi karsintojen kautta 15 joukkuetta, isäntämaa Japani ja edellisten olympiakisojen voittaja Jugoslavia pääsivät kisoihin automaattisesti. Kisoihin selviytyneistä joukkueista Italia hylättiin ja Pohjois-Korea vetäytyi turnauksesta, jolloin turnaus pelattiin 14 joukkueen kesken. Italian osallistuminen evättiin, sillä maata syytettiin ammattilaisjalkapalloilijoiden käytöstä karsinnoissa. Italian paikkaa tarjottiin Puolalle, joka kieltäytyi osallistumasta turnaukseen. Pohjois-Korea vetäytyi olympialaisista johtuen KOK:n ja GANEFO-liikkeen erimielisyyksistä.
Turnauksen alkua varjosti Etelä-Amerikan karsintojen ottelussa Perun ja Argentiinan välillä tapahtunut tragedia. Limassa pelatussa ottelussa tapahtuneessa mellakassa menehtyi 328 ihmistä. Onnettomuus on jalkapallohistorian suurin.
Olympiakultaa voitti Unkari Ferenc Benen johdolla. Kisojen maalikuninkuuden voittanut Bene teki suurimman osan Unkarin maaleista turnauksessa.
Karsinnat

Olympiaturnaukseen oli jaettu Euroopan maille 5 paikkaa, Aasian maille 3, Afrikan maille 2 ja Etelä-Amerikan maille 2 ja Pohjois  ja Keski-Amerikan maille 1 paikka. Kisoihin ilman karsintoja selviytyneitä Jugoslaviaa ja Japania ei laskettu mukaan maanosakiintiöön.
Karsinnat > Joukkueet

Saksa osallistui vuoden 1964 olympialaisiin yhteisjoukkueella. Maiden jalkapallojoukkueiden yhdistämiseen ei suostuttu, jolloin Itä-Saksa ja Länsi-Saksa pelasivat Saksojen sisäisen karsinnan, jonka voittaja sai osallistumisoikeuden olympiakarsintaan. Kaksoisottelun voitti Itä-Saksa, joka eteni karsinnoista olympiaturnaukseen. Itä-Saksa ei ollut KOK:n jäsen, eikä sillä näin ollut osallistumisoikeutta olympialaisiin, jolloin maa osallistui turnaukseen Saksan nimellä, osana Saksojen yhteisjoukkuetta. Maan jalkapallojoukkue koostui kuitenkin itäsaksalaisista pelaajista ja käytännössä kyseessä oli Itä-Saksan maajoukkue. Kansainvälinen jalkapalloliitto FIFA katsoo että Tokion olympialaisiin osallistui Itä-Saksan maajoukkue.
Egypti osallistui Tokion olympialaisiin Yhdistyneen arabitasavallan nimellä, mitä nimeä maa käytti itsestään aina vuoteen 1971, vaikka Syyria oli eronnut maiden valtioliitosta jo vuonna 1961. FIFA taas käyttää omissa tilastoissaan maasta nimeä Egypti.
| 0 | 1 | 2 | 3 |
| --- | --- | --- | --- |
|  Lohko A  Iran   Meksiko   Saksa   Romania  |  Lohko B  Jugoslavia   Marokko   Unkari  |  Lohko C  Brasilia   Etelä-Korea   Tšekkoslovakia   Yhdistynyt arabitasavalta  |  Lohko D  Argentiina   Ghana   Japani  |
Alkulohkot > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Saksa  | 3 |  2  |  1  |  0  |  7  |  1  | +6 | 5 |
|  Romania  | 3 |  2  |  1  |  0  |  5  |  2  | +3 | 5 |
|  Meksiko  | 3 |  0  |  1  |  2  |  2  |  6  | -4 | 1 |
|  Iran  | 3 |  0  |  1  |  2  |  1  |  6  | -5 | 1 |
Alkulohkot > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Unkari  | 3 |  2  |  1  |  0  |  7  |  1  | +6 | 5 |
|  Jugoslavia  | 3 |  2  |  1  |  0  |  5  |  2  | +3 | 5 |
|  Marokko  | 3 |  0  |  1  |  2  |  2  |  6  | -4 | 1 |
Alkulohkot > Lohko C

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Tšekkoslovakia  | 3 |  3  |  0  |  0  | 12  |  2  | +10 | 6 |
|  Yhdistynyt arabitasavalta  | 3 |  1  |  1  |  1  | 12  |  6  | +6 | 3 |
|  Brasilia  | 3 |  1  |  1  |  1  |  5  |  2  | +3 | 3 |
|  Etelä-Korea  | 3 |  0  |  0  |  3  |  1  | 20  | -19 | 0 |
Alkulohkot > Lohko D

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Ghana  | 2 |  1  |  1  |  0  |  4  |  3  | +1 | 3 |
|  Japani  | 2 |  1  |  0  |  1  |  5  |  5  | 0 | 2 |
|  Argentiina  | 2 |  0  |  1  |  1  |  3  |  4  | -1 | 1 |
Maalintekijät

Turnauksen mkuninkuuden voitti Unkarin Ferenc Bene 12 maalillaan.
Ferenc Bene
Ibrahim Riad
Tibor Csernai
Cornel Pavlovici
Ivan Mráz
Slaven Zambata
Josef Vojta
Henning Frenzel
Rudolf Belin
Ivica Osim
Jan Brumovský
Eberhard Vogel
Hamoud Fulaiteh
Rifaat El-Fanagily
| 0 | 1 | 2 |
| --- | --- | --- |
|   Juan Carlos Domínguez   Elizeu Antônio Ferreira Vinagre Godoy   Roberto Miranda   Karel Lichtnégl  |   Vojtech Masný   Jürgen Nöldner   Imre Komora   Ryuichi Sugiyama  |   Carol Creiniceanu   Ion Pârcălab   Badawi Abdel Fattah  |
| 0 | 1 | 2 |
| --- | --- | --- |
|   Carlos Alberto Bulla   Zé Roberto   Anton Urban   František Valošek   Ľudovít Cvetler   Bernd Bauchspieß   Hermann Stöcker   Wolfgang Barthels   Edward Acquah   Gyau Agyemang  |   Sam Acquah   Wilberforce Mfum   János Farkas   Karam Ali Nirlou   Aritatsu Ogi   Kunishige Kamamoto   Saburo Kawabuchi   Shigeo Yaegashi   Javier Fragoso   José Luis González Dávila  |   Ali Bouachra   Ion Ionescu   Gheorghe Constantin   Lee Yi-Woo   Aly Etman   Kalil Shanin   Mahmoud Hassan   Raafat Attia   Seddik Mohamed   Spasoje Samardžić  |
Vladimír Weiss
Kaius Tuori

Kaius Tapani Tuori (s. 1974) on suomalainen oikeustieteilijä, joka on toiminut eurooppalaisen aatehistorian professorina Helsingin yliopiston valtiotieteellisen tiedekunnan Eurooppa-tutkimuksen keskuksessa vuodesta 2020 lähtien. Hän on myös dosentti Helsingin yliopiston oikeustieteellisessä tiedekunnassa. Hän väitteli oikeustieteiden tohtoriksi Helsingin yliopistossa vuonna 2006.
Euroopan tutkimusneuvosto on rahoittanut kaksi Tuorin johtamaa tutkimusprojektia: Reinventing the Foundations of European Legal Culture 1934–1964 (2012) ja Law, Governance and Space: Questioning the Foundations of the Republican Tradition (2017). Suomalainen Lakimiesyhdistys on myöntänyt Tuorille vuoden väittelijän palkinnon vuonna 2006 ja K. G. Idmanin palkinnon vuonna 2021. Hänet valittiin Suomalaisen Tiedeakatemian jäseneksi vuonna 2020.
Aiheesta muualla

Kaius Tuori Google Scholarissa
Kaakonlampi (Saarijärvi)

| Kaakonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°41′30″N, 25°19′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskuoja:  oja Pieni-Lumperoiseen 
Järvinumero:  14.614.1.011
Mittaustietoja
Pinnankorkeus:  119,4 m  
Pituus:  200 m  
Leveys:  150 m  
Rantaviiva:  0,555 km  
Pinta-ala:  1,85 ha  
Saaria:  ei saaria 
 fiKaakonlampi 
Kaakonlampi  on Keski-Suomessa Saarijärvellä  kirkonkylän lähellä sijaitseva lampi.
Maantietoa

Lampi on 200 metriä pitkä, 150 metriä leveä, ja sen pinta-ala on 1,9 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Saarijärven–Lumperoisten alueeseen (14.614) se kuuluu. Lammen vedenpinnan korkeus on 119,4 metriä mpy.
Kapteeni Sapelihammas

Terje Formoe Kapteeni Sapelihampaana Kristiansandin eläintarhassa vuonna 2005
Kapteeni Sapelihammas (norj. Kaptein Sabeltann) on norjalaisen lauluntekijän ja kirjoittajan Terje Formoen vuonna 1989 luoma merirosvo-satuhahmo. Hahmo luotiin Kristiansandin eläintarhan lasten kesäteatteria varten vuodeksi 1990. Näytännön musiikista tuli erityisen suosittua Norjassa vuosina 1992 ja 1993, ja hahmon ympärille on sittemmin kehkeytynyt useita teatterinäytäntöjä, lasten musiikkilevyjä, kirjoja, elokuvia ja muita spin-off-tuotteita.
Aiheesta muualla

Wikimedia Commonsissa on kuvia tai muita tiedostoja aiheesta .
Kapteeni Sapelihammas Kristiansandin eläintarhan sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kapteeni Tähti

Kapteeni Tähti (Captain Star) on Steven Applebyn sarjakuvaan perustuva animaatiosarja, jota tehtiin 13 jaksoa vuosina 1997–1998. Sarja kertoo kuuluisasta avaruuskapteenista ja hänen miehistöstään, jotka odottavat syrjäisellä autiolla planeetalla käskyjä. Käskyjä ei kuitenkaan tule, koska se on vain juoni, jolla kapteenista halutaan päästä eroon. Kapteeni Tähden äänenä sarjassa oli Richard E. Grant.[lähde? ]
Sarjaa esitti Suomessa Yle TV1 ensimmäisen kerran vuonna 1998 ja sen jälkeen uusintana vuonna 2001. Toisella uusintakierroksella vuonna 2003 kanavana oli Yle TV2.
Aiheesta muualla

Kapteeni Tähti Internet Movie Databasessa (englanniksi)
Josh Ho-Sang

| Josh Ho-Sang |
| --- | --- |

Henkilötiedot
Syntynyt: 22. tammikuuta 1996 (ikä 28) Toronto, ON, Kanada
Kansalaisuus:   Kanada
Jääkiekkoilija
Lempinimi:  Josh
Pelipaikka:  keskushyökkääjä
Maila:  oikea
Pituus:  183 cm
Paino:  78 kg
Seura
Seura:  Toronto Marlies
Sarja:  AHL
Aik. seurat:  Windsor Spitfires (OHL) Niagara IceDogs (OHL) New York Islanders (NHL) Bridgeport Sound Tigers (AHL)   San Antonio Rampage (AHL) Örebro HK (SHL) Linköping HC (SHL)
NHL-varaus:  28. varaus, 2014 New York Islanders
Joshua Ho-Sang (s. 22. tammikuuta 1996 Toronto, Ontario, Kanada) on kanadalainen jääkiekkoilija, joka on try-out sopimuksella NHL-joukkue Toronto Maple Leafsissa. New York Islanders varasi Ho-Sangin ensimmäisellä kierroksella 28. pelaajana NHL:n varaustilaisuudessa 2014. Hän on pelipaikaltaan keskushyökkääjä, mutta osaa pelata myös laidassa. Ho-Sangin vahvuuksiin kuuluu kädet, luistelu, juonikkuus, mailankäsittelytaidot ja hyökkäyspään pelaaminen. Hänet on tunnettu myös varsin oikukkaana pelaajana, joka ei ota aina vastuuta teoistaan. Ho-Sangin heikkouksiin kuuluu puolustuspään pelaaminen ja hänen tulisi lisätä voimaa taklaamiseen. Ho-Sang laukoo oikealta.
Ura > Seuraura

Ho-Sang pelasi Toronto Marlborosin joukkueessa GTMMHL-juniorisarjaa, jonka jälkeen Windsor Spitfires varasi hänet viidentenä pelaajana OHL:n varaustilaisuudessa 2012. Ho-Sang siirtyi joukkueeseen kaudeksi 2012–2013, jolloin hän oli Spitfiresin neljänneksi paras pistemies tehoilla 14+30=44. Kaudella 2013–2014 Ho-Sangin pistetili lähes kaksinkertaistui ja hän voitti joukkueen sisäisten piste-, maali- (Brady Vailin kanssa) ja syöttöpörssin tehoilla 32+53=85. Ho-Sang pelasi kauden aikana myös CHL Top Prospects Gamessa.
27. maaliskuuta 2014 Ho-Sang taklasi Spitfiresin kauden viimeiseksi jääneessä ottelussa, neljännessä neljännesvälieräottelussa London Knightsin Zach Bellia sillä seurauksella, että Bell menitti tasapainonsa ja mursi jalkansa. Ho-Sang sai tilanteesta kahden ottelun jäähyn kiinnipitämisestä. Huhtikuussa hänelle langetettiin peräti 15 ottelun pelikielto kauden 2014–2015 alusta.
New York Islanders varasi Ho-Sangin ensimmäisellä kierroksella 28. pelaajana NHL:n varaustilaisuudessa 2014. Hän oli varaustilaisuudessa joukkueen toinen varaus viidentenä varatun Michael Dal Collen jälkeen. Saman vuoden lokakuussa Ho-Sang teki kolmivuotisen tulokassopimuksen Islandersin kanssa. Kesken kauden 2014–2015, marraskuussa 2014 Spitfires kauppasi hänet Niagara IceDogsiin vaihdossa Hayden McCooliin sekä toisen kierroksen varausvuoroihin vuosille 2016, 2018 ja 2019. Ho-Sang oli tehoilla 14+48=62 joukkueen toiseksi paras pistemies Carter Verhaeghen jälkeen ja kevään 2015 pudotuspeleissä IceDogsin paras pistemies ja syöttäjä tehoilla 1+15=16.
Islandersin syksyn 2015 harjoitusleirillä Ho-Sang lähetettiin jo ensimmäisenä päivänä takaisin OHL:ään hänen myöhästyttyä leiriltä. Ho-Sang selitti myöhästymisensä sillä, että hän luotti henkilökunnan tai joukkuetovereidensa herättävän Ho-Sangin hotellissaan ajoissa.
Ho-Sangin ammattilaisuran ensimmäinen kausi oli 2016–2017. Sen hän aloitti Ilsandersin farmijoukkueessa Bridgeport Sound Tigersissa. Hänet nostettiin kuitenkin kesken kauden Islandersiin paikkaamaan loukkaantuneita pelaajia. Ho-Sang pelasi Islandersissa 21 tehoin 4+6. Sound Tigersissä hän teki 50 ottelussa 36 pistettä. NHL:ssä hän nosti pienen kohun, kun hän otti käyttöönsä pelinumeron 66, jota on käyttänyt aiemmin vain ja ainoastaan Mario Lemieux.
Lokakuussa 2020 Ho-Sang teki Islandersin kanssa yksivuotisen jatkosopimuksen.
Ura > Maajoukkueura

Ho-Sang pelasi Canada Ontarion joukkueessa World U-17 Hockey Challengessa vuonna 2013.
Muuta

Ho-Sangin isä on jamaikalainen ja äiti chileläinen.
Kaivajasammakko

| Kaivajasammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Konnasammakot Pelobatidae
Suku::  Pelobates
Laji::  fuscus
Kaksiosainen nimi
 Pelobates fuscus  (Laurenti, 1768) 
Katso myös
   Kaivajasammakko Wikispeciesissä   Kaivajasammakko Commonsissa 
Infobox OKNimi-testi OKIUCN-testi OK: 
Kaivajasammakko (Pelobates fuscus) elää yleisenä Keski-Euroopasta Länsi-Venäjälle ulottuvalla alueella dyyneillä, nummilla ja viljelyalueilla. Se kasvaa 4–8 cm pitkäksi. Kaivajasammakon pehmeän nahkan väritys vaihtelee luonnonvalkoisesta ruskeaan. Sen ominaishaju voi tuoda mieleen valkosipulin tuoksun. Lajin tunnusmerkki on päässä oleva kyhmy. Myös takajaloissa on vaaleat sarvimaiset kyhmyt, joilla kaivajasammakko kaivaa maata taaksepäin. Sammakko aktivoituu erityisesti sateella. Tuntiessaan itsensä uhatuksi kaivajasammakko kiljuu, pullistaa ruumiinsa ja nousee jaloilleen näyttääkseen mahdollisimman kookkaalta. Paritteluaikana koiras kutsuu naarasta veden alta. Naaras laskee munat veteen keväällä.
Aiheesta muualla

ITIS: Pelobates fuscus (englanniksi)
Kari Mannerla

Kari Mannerla (9. tammikuuta 1930 Helsinki – 12. heinäkuuta 2006 Helsinki) oli suomalainen mainostoimiston johtaja, joka tunnetaan Afrikan tähti -lautapelin suunnittelijana. Mannerla toimi 1970-luvun alusta 1980-luvun puoliväliin Suomen suurimpiin kuuluvan mainostoimisto SEK:n hallituksen puheenjohtajana.
Mannerlan koulunkäynti jäi kesken 16-vuotiaana, kun hän meni töihin mainostoimistoon. Hän loi uransa mainostoimisto SEK:ssa ja jäi eläkkeelle sen hallituksen puheenjohtajana. Mannerla kehitti Afrikan Tähden jo 19-vuotiaana 1940-luvun lopulla, ja peli julkaistiin vuonna 1951. Pelin nimen Mannerla sai artikkelista, jossa kerrottiin Etelä-Afrikasta löytyneestä maailman suurimmasta timantista, Afrikan tähdestä.
Mannerla kehitti Afrikan Tähdestä myös korttipeliversion. Viimeisinä vuosinaan hän kehitti lautapelin Inkan aarre, joka julkaistiin vuonna 2005. Peli on samantyyppinen kuin Afrikan tähti, mutta sijoittuu Etelä-Amerikkaan. Aiemmin Mannerla oli kehittänyt myös pasiansseja ja seikkailuhenkisiä seurapelejä. Hän kuoli syöpään 76 vuoden ikäisenä.
Aiheesta muualla

YLE Teema - Keksijäesittely
Kari Korhonen (täsmennyssivu)

Kari Korhonen oli lokakuussa 2014 Suomen 10:nneksi  yleisin kutsumanimen ja sukunimen yhdistelmä. Kari Korhonen -nimisiä henkilöitä:
Kari Korhonen (s. 1973), sarjakuvapiirtäjä
huumevalistaja, entinen narkomaani, KK – Kuolemankauppias -kirjan päähenkilö Kari Korhonen
Kari Korhonen (s. 1943), suomalainen biologi
Kanawarinkoira

| Kanawarinkoira> Avaintiedot |
| --- | --- |
Alkuperämaa:   Intia
Määrä:  harvinainen
Alkuperäinen käyttö:  vahtikoira
Nykyinen käyttö:  vahtikoira
Muita nimityksiä:  Kanawar Dog
FCI-luokitus:  ei FCI-rotu
Ulkonäkö
Väritys:  musta
Kanawarinkoira on intialainen koirarotu. Sillä ei ole FCI:n tunnustusta.
Ulkonäkö

Rotu on kookas, ja sillä on tiheä, villainen karvapeite. Väritys on musta.
Luonne ja käyttäytyminen

Kanawarinkoira on hurjaluonteinen ja sitkeä vartiokoira. Päivisin se pidetään kiinni ketjussa, mutta öisin sen annetaan vaellella ympäriinsä.
Alkuperä

Kanawarinkoira on kotoisin Himachal Pradeshin osavaltiosta Pohjois-Intiasta. Kookkaimmat yksilöt löytyvät Disehurin alueelta.
Kaivannon kanava

Kaivannon kanava
Kaivannon kanava sijaitsee Kangasalla Längelmäveden ja Roineen välissä Keisarinharjusta ja Vehoniemenharjusta muodostuvan harjujakson matalimmalla kohdalla. Kanavan pituus on noin 120 metriä ja leveys 30–45 metriä.
Aikaisemmin näiden järvien pinnat olivat harjujakson takia eri tasossa, mutta 1800-luvun alussa alettiin paikalle suunnitella rakennettavaksi kanavaa. Kanavan päätyöt valmistuivat syksyllä 1829, ja huhtikuussa 1830 raotettiin kanavan portteja varovasti. Kun vedentuloa kasvatettiin, murtuivat kanavan rakenteet. Kanavan rakenteet tuhoutuivat ja kannas kanavan ympäriltä huuhtoutui veden mukana. Tämän seurauksena kanava oli muuttunut avoimeksi salmeksi ja Längelmäveden vedenpinta aleni noin kaksi metriä Roineen tasolle.
Kanavan yli on nykyään Lahteen vievän valtatie 12:n silta ja paikalla on kioski ja toisella puolen tietä grilliravintola. Kanavalla järjestetään talvisin mm. avantouimareiden uintitapahtumia, Kaivannon kanavan yliuinteja. Keväisin taas pidetään perinteinen kuoretapahtuma, jonka idea perustuu siihen, että kanavasta on pyydetty suurilla haaveilla (lipoilla) kutemaan nousevia kuoreita. Tämän kalastusmuodon huippukausi on lyhyt ja se ajoittuu aikaan jäidenlähdön ja koivun lehteentulon välillä.
Kaivannon kanavan luoteispuolella toimi vuoteen 2015 asti vuonna 1963 avattu Kaivannon sairaala, joka oli Pirkanmaan sairaanhoitopiirin B-mielisairaala.